המקור של פוצ'פ אינו ידוע, אך העיירה הוזכרה כבר במאה ה-15 כעיירה חשובה של הדוכסות הגדולה של ליטא.
העיר נפלה לידי נסיכות מוסקבה בשנת 1503. פוצ'פ הוחזרה ב-1619 לאיחוד הפולני-ליטאי לאחר מלחמת רוסיה-פולין. פוצ'פ נותרה בעלת חשיבות מועטה עד שנת 1709, כשההטמאן איוואן סקורופדסקי , קוזאק ששלט באדמות האזור, העניק אותה לאציל אלכסנדר מנשיקוב. זה האחרון ייסד את המצודה של אלכסנדרופוליס באזור והקים בעיירה בית חרושת לייצור של מפרשים עבור ספינות רוסיות.
התעשייה ירדה בעקבות נפילתו של מנשיקוב והעיירה קפאה על עומדה עד שנת 1750. באותה שנה היא עברה לידי הטמן אחר, קיריל רזומובסקי , שתכנן להקים בה את בית הקיץ שלו. השריד היחיד לתוכניות אלה הוא "כנסיית תחיית המתים" שנבנתה בשנות באותה תקופה בסגנון בארוק ולעיתים קרובות מיוחסת לאדריכל אנטוניו רינלדי . הכנסייה היא המבנה העתיק ביותר בעיירה.
ב-21 באוגוסט 1941, במהלך מלחמת העולם השנייה, נכבשה פוצ'פ על ידי קורפוס הפאנצר ה-47 של הוורמאכט. הגרמנים החזיקו בעיירה עד 21 בספטמבר 1943.
יהדות פוצ'פ.
היישוב היהודי בעיירה התחיל במאה ה-17, אך הוא נפגע במהלך פרעות ת"ח-ת"ט שהחלו ב-1648. בהמשך היא נכללה בתחום המושב.
בשנת 1882 נשלח על ידי חב"ד הרב יהושע נתן גנסין לפוצ'פ על מנת להקים את ישיבת פוצ'פ, יחד עם שליחי חב"ד נוספים, בניהם בני משפחות לויטין ורבינוביץ והם ניהלו את הישיבה בפתיחות רבה והיא צברה חשיבות. בניו של הרב היו אורי ניסן גנסין ואחד ממייסדי הבימה מנחם גנסין.
במפקד אוכלוסין ב-1897 נמנו בעיירה 3,172 יהודים, כשליש מכלל תושביה. בין השנים 1903–1907 התבצעו בעיירה פוגרומים כנגד היהודים, בין היתר של המאות השחורות ב-1905.
מלבד ישיבת חב"ד פעלו בעיירה גם חמישה בתי כנסת, בית דין רבני ובית קברות. בשנות ה-20 של המאה ה-20 גדלה האוכלוסייה היהודית ל-3,616 נפשות, כשמרביתם היו סוחרים ובעלי מלאכה.
תקופת השואה.
ערב מלחמת העולם השנייה האוכלוסייה היהודית הצטמצמה ל-2,314 נפשות, כ-15% מהאוכלוסייה הכללית, ועליהם נוספו כ-270 יהודים בכפרים הסמוכים. מתחילת הלחימה ועד הכיבוש הגרמני באוגוסט 1941 נמלטו כמה יהודים וכמה גויסו לצבא האדום, אך רוב היהודים נותרו בעיירה. זמן קצר לאחר הכיבוש הגרמני בוצע רישום וסימון של היהודים בעיירה, ועל חלקם הוטלו עבודות כפייה. בסוף 1941 או בתחילת 1942 הוכנסו היהודים לגטו שנשמר על ידי כוחות משטרת עזר מקומית.
במרץ 1942 חוסל הגטו על ידי יחידת אס אס שהגיעה מבסיס בקלינצי. היהודים הובלו בעזרת משתפי פעולה מקומיים לשוחה מחוץ לעיר, וכעבור כמה שעות חוסלו למעלה מ-1,800 יושבי הגטו.
טריקסי מאטל
טריקסי מאטל (באנגלית: Trixie Mattel) היא דמות הדראג של בריאן מייקל פירקוס (באנגלית: Brian Michael Firkus; נולד ב-23 באוגוסט 1989), מלכת דראג, זמר-יוצר, וקומיקאי אמריקאי, ממילווקי, ויסקונסין.
מאטל התפרסמה בעיקר כמתחרה בעונה השביעית של המרוץ לדראג של רו פול והמנצחת של העונה השלישית של . היא הופיעה בסדרת האינטרנט UNHhhh, ובסדרת ההמשך בערוץ Viceland, "The Trixie &amp; Katya Show", עם קטיה זמולוצ'יקובה, שגם היא הייתה מתחרה במירוץ לדראג. האלבום הראשון של מאטל, "Two Birds", יצא ב-2017, והשני, "One Stone", יצא ב-2018.
ביוגרפיה.
פירקוס נולד במילווקי, ויסקונסין. הוא חצי ילידי, מאומת האוג'יבווה. מקור שם הדראג "טריקסי מאטל" הוא אביו החורג שהיה מתעמר בו וקורא לו "טריקסי" (כינוי גנאי להומוסקסואלים) וחברת ״מאטל״ היצרנית של ברבי.
לאחר שסיים את לימודי התיכון, פירקוס למד לתואר ראשון באוניברסיטת ויסקונסין-מילווקי, שם הכיר לראשונה את תחום הדראג, כשהשתתף בהפקה של "מופע האימים של רוקי".
הוא הופיע בדראג בעצמו בפעם הראשונה ב-2008, במועדון LaCage NiteClub במילווקי. הוא נהיה חלק מרכזי מסצנת הדראג במילווקי, בעוד הוא מופיע גם בשיקגו.
ב-2014, פירקוס נבחר להשתתף בעונה השביעית של "המרוץ לדראג של רו פול".
המירוץ לדראג של רופול.
מאטל התחרתה בעונה 7 של "המרוץ לדראג של רו פול". תחילה הודחה רביעית, אך הוחזרה לתוכנית בפרק השמיני. הודחה בשנית בפרק העשירי והגיעה למקום השישי. בכך הפכה מאטל למלכה הראשונה שלא הודחה בפרק החזרתה.
מאטל התחרתה בעונה השלישית של "", שעלתה לשידור ב-25 בינואר 2018. מאטל ניצחה שני אתגרים במהלך העונה והייתה מועמדת מובילה לניצחון. בפרק הגמר לאחר ניצחון בליפסינק, הוכרזה כמנצחת של העונה.
פעילויות אחרות.
אחרי שהופיעה במירוץ הדראג, מאטל הופיעה בסדרה המקוונת "UNHhhh", ב-WOWPresents, יחד עם חברתה לעונה קטיה זמולוצ'יקובה. השילוב של השתיים היה מוצלח, והן המשיכו לתוכנית "The Trixie &amp; Katya Show", ב-Viceland. פרמיירת התוכנית הייתה ב-15 בנובמבר 2017. גם בנובמבר 2017, השתיים כיכבו בהפקה לבמה של סרט הקאלט "רומי ומישל - פגישת מחזור", בשם "Trixie and Katya's High School Reunion".
מאטל תיירה בעולם עם מופע הקומדיה שלה, שנקרא "Ages 3 and Up". היא גם השתתפה בסבב ההופעות של "Haters Roast: The Shady Tour" יחד עם מלכות דראג אחרות מהמירוץ לדראג של רופול, בשנים 2017 ו-2018. באפריל 2018 נפתח סבב המופע הקומי החדש שלה, "Now with Moving Parts". כמו כן במאי 2019 הופיעה לראשונה בתל אביב כאשר הובאה על ידי הפקת Shade Tel Aviv. ההופעה הייתה במועדון האומן 17 וזו למעשה הייתה ההופעה הראשונה בהיסטוריה בישראל בה מלכת דראג יוצאת התוכנית Rupaul’s Drag Race הובאה לישראל להופעה מלאה מול קהל של מעל 1,400 אנשים. מיד לאחר ההופעה צייצה טריקסי בחשבון הטוויטר שלה שהופיעה רבות בחייה אך הערב בתל אביב הייתה ההופעה הטובה ביותר.
את ההופעה חיממה מלכת הדראג המקומית האגדית ג׳ואנה חתולי ראס. .
מוזיקה.
מאטל הוציאה לאור אלבום מוזיקת פולק/קאנטרי בשם "Two Birds" ב-2017. האלבום השני שלה, "One Stone", יצא ב-2018, בתזמון עם הניצחון בתחרות האולסטארס של רופול. לאחר מכן בשנת 2020 אלבום הסטודיו השלישי שלה, "Barbara". בנוסף לטריקסי יש עוד אלבום סאונדטראק ששייך לסרט הדוקומנטרי שלה הנקרא "Moving Parts".בשנת 2020 הוציאה קאבר לשיר "Video Games" של לנה דל ריי. בשנת 2021 הוציאה קאבר לשיר "Blister in the sun" של ויולנט פאמס.
בריאיון לרולינג סטון, מאטל ציינה את השפעותיה המוזיקליות כג'ון קרטר ודולי פרטון, ואמרה שגדלה על המוזיקה של ג'ורג' ג'ונס, קונוויי טוויטי, וג'וני קאש.
במאי 2019 השתתפה בווידאו קליפ של איגי אזליה לשירה ״started” לצד מתמודדת אחרת מהמירוץ לדראג, ונסה ונג'י מטאו.
נהר הרזדאן
הרזדאן (בארמנית: Հրազդան) הוא הנהר השני בגודלו בארמניה. מקורו בחלק הצפון-מערבי של ימת סוואן והוא זורם דרומה דרך מחוז קוטיאק ובירת ארמניה, ירוואן; האגם בתורו מוזן על ידי מספר נחלים. בערבות אררט הוא מתמזג עם נהר אראס, לאורך הגבול עם טורקיה. סדרה של מפעלים הידרו-חשמליים נבנו לאורך הנהר. מימיו משמשים להשקיה חקלאית.
שמות.
הנהר נקרא אילדרוני באוררטו. אחר כך היה מוכר בשמו הטורקי זאנגו (בארמנית: Զանգու), זאנגה, זאנגי, או זנגי (באזרית: Zengi בטורקית: Zəngi).
גאוגרפיה.
אגמי סוואן (להם 30 נהרות התורמים למימיהם), יחד עם נהר הרזדאן אשר מקורו באגמים, יחד יוצרים את "שטח הניהול סוואן-הרזדאן", אשר הוא אחד מתת-האגנים של האגנים קורה ואראקס של ארמניה. הנהר נובע מאגם בגובה של . הנהר אשר זורם מן האגם בכיוון דרום עובר דרך נקיק עמוק שם הוא נכנס לצד המערבי של ירוואן, ואז נשפך לתוך נהר אראס בצד הדרומי של העיר. המבנה הגאולוגי של ערוץ הנהר מורכב מזרמי לבה (בצורת בזלת) שנוצרו משלושה הרי געש ברכס גגהאם. משטחי הלבה מייצגים סביבות שהתקיימו בצורת אגמים, ערוצי נהרות ושטחי הצפה. הכרונולוגיה של הנוף של השכבה העליונה ביותר של שכבת הבזלת מצביעה על גיל של 200,000 שנים.
עולם החי.
עולם החי בנהר כולל 33 מינים של chironomids ו-23 מינים של blackflies. 25 מינים של חסרי חוליות, הכולל שני מינים של רוטייפרה, 13 מינים של קלדוסרה, ו-10 מינים של copepods.
מיני הדגים באזור כוללים את פורל הסוואן ("Salmo ischchan")," siga, קרפיון, סרטנים, bojak ("Salmo ischchan danilewskii") ובחורף "Salmo ischchan ischchan" ובקיץ "Salmo ischchan aestivalis", וכן דווחו בנהר מינים של סרטנים, כמו גם קאראס ושפע של סרטני נהרות.
זיהום.
הנהר מזוהם על ידי שפכים הזורמים ממפעלים חקלאיים, מסחריים, תעשייתיים, מגורים, פיתוח, אך בעיקר על ידי מי שפכים בלתי מטופלים מירוואן. מחקר שבוצע בשנת 2008 מצביע על כך שלאורך 16 ק"מ של הנהר, מ-2 ק"מ במעלה הזרם משפכי הביוב של ירוואן ועד ל-14 ק"מ מעבריהם, המים אינם באיכות מספקת לתמוך בסביבה בריאה עבור בעלי חיים.
יחסי ניז'ר–סין
יחסי ניז'ר–סין הם יחסי החוץ שבין רפובליקת ניז'ר לבין הרפובליקה העממית של סין.
היסטוריה.
הרפובליקה העממית של סין כוננה יחסים דיפלומטיים עם ניז'ר ב-20 ביולי 1974. ב-19 ביוני 1992, ממשלת המעבר הניז'רית הכריזה על כינון היחסים הדיפלומטיים עם טייוואן. לאור הכרזה זו, ממשלת סין הודיעה על השעיית היחסים הדיפלומטים עם ניז'ר ב-30 ביולי באותה השנה. ב-19 באוגוסט 1996, שתי המדינות חידשו את היחסים הדיפלומטיים שביניהן.
יחסים כלכליים.
סיוע כלכלי.